paragraph_text: Herbicidi iz ove skupine se primjenjuju nakon nicanja biljke i korova. Rabe se u relativno niskim količinama po jedinici površine. Visoko su selektivni i vrlo male toksičnosti. Svojom pojavom znatno su unaprijedili kemijsku borbu protiv travnatih korova u dikotilednim kulturama. U ovu skupinu herbicida pripadaju ariloksifenoksi-propionati: Fluazifop - P, Kizalofop-P-etil, Propakizafop i Fenoksaprop.